open-index/open-wikipedia-markdown huggingface dataset:
Euro Hockey Tour 2013–2014

**[[Euro Hockey Tour]]in kausi 2013–2014** oli sarjan 18. kausi. Siinä pelasivat Suomen, Venäjän, Ruotsin ja Tšekin miesten jääkiekkomaajoukkueet.

## Kokonaispisteet

## Kajotbet Hockey Games

## Karjala-turnaus

Ottelujen alkamisajat paikallisia aikoja (UTC+2).

## Channel One Cup

## Oddset Hockey Games

Ottelujen alkamisajat paikallisia aikoja (UTC+2 ja UTC+3).

## Lähteet

## Aiheesta muualla
Henry Butler

**Henry Butler** (21. syyskuuta 1949 New Orleans – 2. heinäkuuta 2018) oli yhdysvaltalainen jazzpianisti. Hän oli erittäin suosittu kotikaupungissaan New Orleansissa, mutta esiintyi vain harvoin muualla.

Butler soitti naapurin pianoa alle kouluikäisenä ja alkoi ottaa soittotunteja käydessään sokeainkoulua Baton Rougessa. Hän soitti Baton Rougen klubeilla opiskelujensa ohessa 14-vuotiaasta alkaen ja jatkoi opintojaan Southern Universityssä ja Michiganin osavaltionyliopistossa. 1970-luvulla hän palasi New Orleansiin ja jakoi aikaansa New Orleansin ja New Yorkin välillä.

## Albumit
* 1986:	*Fivin’ Around* (MCA)
* 1987:	*The Village* (MCA)
* 1990:	*Orleans Inspiration* (Windham Hill Records)
* 1992:	*Blues & More, Vol. 1* (Windham Hill Records)
* 1996:	*For All Seasons* (Atlantic)
* 1998:	*Blues After Sunset* (Black Top / Black Top)
* 2000:	*Vu-Du Menz* (Alligator Records)
* 2002:	*The Game Has Just Begun* (Basin Street Records)
* 2004:	*Homeland* (Basin Street Records)
* 2008:	*PiaNOLA Live* (Basin Street Records)

## Lähteet
Wallander: Petos

**Petos** on Wallander-elokuvasarjan kolmannen tuotantokauden kolmas elokuva.

## Juoni

Nuori nainen tulee poliisilaitokselle tekemään ilmoitusta kadonneesta äidistään, joka pian sen jälkeen löydetään murhattuna. Tekijäksi epäillään hänen aviomiestään. 

Wallander kadottaa autonsa, ja hänen muistinsa temppuilee muutenkin.

## Roolit

## Aiheesta muualla
*
Stephen O’Halloran

**Stephen Edward O’Halloran** (29. marraskuuta 1987 Cobh) on irlantilainen jalkapalloilija. Hän oli pelipaikaltaan puolustaja. Hän pelasi vuonna 2022 päättyneellä urallaan koko aikuisikänsä Englannissa.

## Seurajoukkueura
O’Halloran siirtyi Irlannista Englantiin Aston Villan junioreihin vuonna 2003. Hän pysyi seuran omistuksessa vuoteen 2010 mutta pelasi vain lainalla Wycombessa, Southamptonissa ja Swanseassa, joista kaksi jälkimmäistä pelasivat mestaruussarjassa. Lainapesti Leeds Unitedissa maaliskuussa 2008 päättyi nopeasti ottelun lämmittelyssä tapahtuneeseen loukkaantumiseen. O’Halloran pelasi kaudella 2010–2011 mestaruussarjaa Coventry Cityssä ja kaudella 2011–2012 ykkösliigaa Carlisle Unitedissa. Vuodesta 2012 eteenpäin hän edusti alemmilla sarjatasoilla Nuneaton Townia, Stockport Countya, Salford Cityä, FC United of Manchesteria ja Stalybridge Celticiä. Hän pelasi urallaan 14 mestaruussarjaottelua, joista 11 Coventryssä.

## Maajoukkueura
O’Halloran pelasi Irlannin juniorimaajoukkueissa. Hän pelasi Irlannin A-maajoukkueessa kaksi ottelua, toukokuussa 2007 ystävyysottelut Ecuadoria ja Boliviaa vastaan.

## Lähteet
Iiris Autio

**Iiris Maria Autio** (s. 14. kesäkuuta 1966 Varkaus) on suomalainen nykytanssin parissa toimiva tuottaja-manageri. Autio on vuodesta 2001 asti toiminut Tero Saarinen Company -tanssiryhmän toiminnanjohtajana.

Iiris Autio valmistui valtiotieteen maisteriksi, aineina kansainvälinen politiikka, sosiologia ja taidehistoria, Helsingin yliopistosta vuonna 1992. Tanssiteatteri Raatikossa hän työskenteli 1992–1997. Vuosina 1998–2000 Autio kävi Sibelius-Akatemian, Teatterikorkeakoulun ja Taideteollisen korkeakoulun järjestämän Arts Management PD-jatkokoulutusohjelman. Maisterintutkinnon taidejohtamisessa hän suoritti London City Universityssä vuonna 2000-2002. Lisäksi hän osallistui DeVos-instituutin  etabloituneille taidejohtajille suunnattuun Fellowship-ohjelmaan Marylandin yliopistossa Washington DC:ssä (2016–2018).

Autio toiminut nykytanssin markkinointiin, tuottamiseen ja tiedotukseen liittyvissä tehtävissä vuodesta 1992. Myöhemmällä työurallaan on erikoistunut tanssin vientiin ja tuotteistukseen. Tanssin tiedotuskeskuksessa työskennellessään hän tuotti ensimmäiset suomalaisen tanssin vientiin tähtäävät festivaalit: IETM-organisaation Helsingin-kokouksen yhteyteen toteutetun SeOs-festivaalin (1999) sekä Helsingin kulttuuripääkaupunkivuonna toteutetun ensimmäisen Tanssiareena-festivaalin (2000). Lontoossa Autio toimi suomalaista nykytanssia esitelleen *Race to the Finnish* -sesongin tanssiasiantuntijana 2001. Tapahtuma järjestettiin yhteistyössä The Place -teatterin, South Bank Centren ja Suomen Lontoon Instituutin kanssa.

Tero Saarinen Company kokopäivätoimisena tuottajana ja Tero Saarisen managerina Autio aloitti Lontoosta palattuaan vuonna 2001 ja on nykyisin ryhmän toiminnanjohtaja.

Iiris Autio on yksi johtavista suomalaisen kulttuuriviennin asiantuntijoista ja luennoi säännöllisesti sekä Suomessa että ulkomailla taiteen vientiin ja tuotteistukseen liittyvistä aiheista. Autio on toiminut asiantuntijana opetusministeriön, Suomen ulkoministeriön, kauppa- ja teollisuusministeriön kulttuurivientiä selvittäneissä työryhmissä (2007–2011), opetusministeriön Luova talous -työryhmässä (2005–2006) sekä valtion tanssitaidetoimikunnan strategiatyöryhmässä (2008-2009). Lisäksi Autio oli jäsenenä Tekesin teknologian- ja innovaatioiden kehittämiskeskuksen vapaa-ajanpalveluiden tutkimus- ja kehittämisohjelman johtoryhmässä 2007–2010. Vuosina 2016–2018 Autio on lisäksi asiantuntijajäsen opetus- ja kulttuuriministeriön asettamassa teattereiden, museoiden ja orkestereiden valtionosuusjärjestelmän uudistusta valmistelevassa työryhmässä. Lisäksi Autio on toiminut mm. Savonlinnan Oopperajuhlien (2017–2019) ja Tanssin talo ry:n hallituksissa (2010–2019). Hän myös luennoi säännöllisesti kulttuurivientiin ja taiteen tuotteistukseen liittyvistä aiheista kotimaassa ja ulkomailla. 

Iiris Autio palkittiin ansioistaan vuonna 2018 sekä Suomen Valkoisen Ruusun ritarimerkillä että kultaisella Helsinki-mitalilla.

## Lähteet

## Aiheesta muualla
* Tero Saarinen Company -sivusto
Eric Lichaj

**Eric Joseph Lichaj** (17. marraskuuta 1988 Downers Grove Yhdysvallat) on yhdysvaltalainen jalkapalloilija. Pelipaikaltaan hän on puolustaja.

## Seurajoukkueura
Seurajoukuetasolla Lichaj on edustanut kesäkuusta 2013 lähtien Nottingham Forest FC:tä. Aiemmin urallaan hän on pelannut myös Chicago Fire Premierin (4 ottelua), Aston Villa FC:n (32 ottelua, 1 maali), Lincoln City FC:n (6 ottelua), Leyton Orient FC:n (9 ottelua, 1 maali) ja Leeds United AFC:n (16 ottelua) riveissä.

## Maajoukkueura
Yhdysvaltain jalkapallomaajoukkueessa Lichaj on pelannut vuodesta 2010 alkaen 10 ottelua. Hän on ollut Yhdysvaltain ikäkausimaajoukkueiden mukana sekä alle 17-vuotiaiden MM-kisoissa vuonna 2005 että alle 20-vuotiaiden MM-kisoissa vuonna 2007.
Pyhä luku

**Pyhä luku** on monissa kulttuureissa luku, jota pidetään erityisen tärkeänä. Mayoille 13 oli pyhä luku Raamatussa 7 on pyhä luku, joka esiintyy siellä alituiseen. Muun muassa maailma luotiin seitsemässä päivässä. Numeromagia perustuu siihen, että joitakin lukuja pidetään erityisen pyhinä tai niihin liittyy muuten jotain toisiinsa liittyviä asioita. 

## Lähteet
Tom Nyman

**Tom Nyman** voi tarkoittaa ainakin seuraavia henkilöitä:

* Tom Nyman, basisti
* Tom Nyman, tenori
* Tom Nyman, tuottaja.
Kapriskasvit

**Kapriskasvit** (Capparaceae) on Brassicales-lahkoon kuuluva kasviheimo. Osa lajeista on kaksikotisia. Niiden hedelmät ovat muodoltaan kotia, lituja, marjoja tai pähkinöitä.

## Ulkonäkö ja koko
Lehdet sijaitsevat yleensä vuoroittain. Ne ovat muodoltaan sormiliuskaisia tai sormilehdykäisiä.

## Levinneisyys
Kapriskasveja esiintyy luonnonvaraisina trooppisilla ja subtrooppisilla alueilla. Etupäässä niitä on Afrikassa ja Välimeren maissa.

## Käyttö
Kaprista käytetään mausteena ruokiin. Useita lajeja käytetään koristekasveina.

## Sukuja
* *[[Atamisquea]]*
* *[[kuuliot|Boscia]]* – kuuliot
* *[[mesipillit|Cadaba]]* – mesipillit
* *[[Capparidastrum]]*
* *[[kaprikset|Capparis]]* – kaprikset
* *[[Crateva]]*
* *[[Cynophalla]]*
* *[[Forchhammeria]]*
* *[[kapriot|Maerua]]* – kapriot
* *[[Morisonia]]*
* *[[Quadrella]]*
* *[[sutimaljat|Ritchiea]]* – sutimaljat

## Lajeja
* nahkakuulio (*Boscia coriacea*)
* pyörökapris eli kapris (*Capparis spinosa*)
* soikkokapris (*Capparis ovata*)

## Lähteet

## Aiheesta muualla
* Kassu – Kasvien suomenkieliset nimet: Kapriskasvit (''Capparaceae'')
* ITIS: Capparaceae 
* Flora of China: Capparaceae
Keltakaulusapali

**Keltakaulusapali** (*Apalis nigriceps*) on herttujen heimoon kuuluva varpuslintu.

## Levinneisyys
Keltakaulusapalia tavataan Länsi- ja Keski-Afrikassa. Lajin kannankehitys on vakaa, ja se on luokiteltu elinvoimaiseksi.

## Lähteet
Paul Pena

**Paul Pena** (26. tammikuuta 1950 – 1. lokakuuta 2005) oli yhdysvaltalainen muusikko. Hänen juurensa olivat Kap Verdellä, ja hän oppi nuorena niiden saarten afrikkalais-portugalilaista musiikkia. Hän kiinnostui bluesista ja 1960-luvun folk-aallon myötä alkoi saada työtarjouksia eri puolilta. Hän soitti T-Bone Walkerin ja John Lee Hookerin kanssa, ja julkaisi ensilevynsä 1972.

Myöhemmin Pena kiinnostui tuvalaisesta kurkkulaulusta. Hän kuuli sitä sattumalta radiosta vuonna 1984, ja kiinnostui siitä miten yksi ihminen voi laulaa moniäänisesti. Hän opiskeli kurkkulauliua itsekseen radiosta nauhoitamiensa äänitteiden avulla. Vuonna 1995 hän matkusti Tuvaan kurkkulaulufestivaaleille. Matkasta tehtiin dokumenttielokuva ja levy.

## Albumit
* Paul Pena, 1972
* New Train, 1973
* Deep in the Heart of Tuva: Cowboy Music From the Wild East, 1996
* Genghis Blues, 2000

## Lähteet
Mustaselkäapali

**Mustaselkäapali** (*Apalis melanocephala*) on herttujen heimoon kuuluva varpuslintu.

## Levinneisyys
Mustaselkäapalia tavataan Keniassa, Malawissa, Mosambikissa, Somaliassa, Tansaniassa ja Zimbabwessa. Sen on raportoitu olevan yleinen ainakin paikallisesti, ja sen kannankehitys on vakaa. Laji on luokiteltu elinvoiamiseksi.

## Lähteet
Sue Townsend

**Susan Lillian ”Sue” Townsend** (2. huhtikuuta 1946 Leicester, Leicestershire, Iso-Britannia – 10. huhtikuuta 2014 Leicester) oli englantilainen kirjailija. Hänen tunnetuimpia teoksiaan ovat nuortenkirjat, joiden päähenkilö on murrosikäinen Hadrianus (Adrian) Mole. Ne tekivät Townsendista miljonäärin ja Englannin eniten ansainneen kirjailijan 1980-luvulla. Kirjojen pohjalta tehtiin kolme televisiosarjaa.

Townsend aloitti kirjoittamisen kolmen lapsen yksinhuoltajana kolmen osa-aikatyön ohella. Hän sairasti diabetesta, joka johti sokeuteen vuonna 2001 ja munuaissiirtoon vuonna 2009. Townsend kuoli huhtikuussa 2014 lyhyen sairauden jälkeen.

Romaanien lisäksi hän kirjoitti tietokirjoja ja näytelmiä.

## Teokset
### Suomennetut teokset
* *Mikä tsäkä, Hadrianus*, suom. Pirkko Talvio-Jaatinen. Otava, 1984 
* *Elämä on tautista, Hadrianus*, suom. Pirkko Talvio-Jaatinen. Otava, 1985 
* *Hadrianus Molen tosi tunnustukset (sekä Margaret Hilda Robertsin ja Susan Lilian Townsendin kyseenalaiset kirjoitukset)*, suomentanut Pirkko Talvio-Jaatinen. Otava, 1990 
* *Kenkää kuningattarelle*, suomentanut Jaana Lahtinen. Otava, 1993. 
* *Maailma murjoo, Hadrianus*, suomentanut Jaana Lahtinen. Otava, 1994. 
* *Elämä on tautista, Hadrianus*, suomentanut Pirkko Talvio-Jaatinen. Otava, 2007 - (Seven) 
* *Mikä tsäkä, Hadrianus*, suomentanut Pirkko Talvio-Jaatinen. Otava, 2007 - (Seven) 
* *Adrian Mole : cappuccinovuodet*, suomentanut Jelena Vallenius. Lista WSOY, 2007 
* *Adrian Mole ja järisyttävät joukkotuhoaseet*, suomentaneet Jelena Vallenius, Pirkko Talvio-Jaatinen. Lista WSOY, 2008 

### Alkuperäisteokset
;Adrian Mole -kirjat 
* The Secret Diary of Adrian Mole, Aged 13¾ (1982). – *Mikä tsäkä, Hadrianus*. Suomentanut Pirkko Talvio-Jaatinen
* The Growing Pains of Adrian Mole (1984). – *Elämä on tautista, Hadrianus*
* The True Confessions of Adrian Albert Mole (1989). – *Hadrianus Molen tosi tunnustukset*
* Adrian Mole: The Wilderness Years (1993). – *Maailma murjoo, Hadrianus*
* Adrian Mole: The Cappuccino Years (1999). – *Adrian Mole: Cappuccinovuodet* (2007)
* Adrian Mole and the Weapons of Mass Destruction (2004). – *Adrian Mole ja järisyttävät joukkotuhoaseet* (2008)
* The Lost Diaries of Adrian Mole, 1999–2001 (2008)
* Adrian Mole: The Prostrate Years (2009)

; Muut romaanit 
* Rebuilding Coventry (1988)
* The Queen and I (1992). – *Kenkää kuningattarelle* (1993)
* Ghost Children (1997)
* Number Ten (2002)
* Queen Camilla (2006)
* The Woman Who Went to Bed for a Year (2012)

## Lähteet

## Aiheesta muualla
* Townsendin sivusto.
* Townsend-arkisto.  Leicesterin yliopisto.
Edwin Grasse

**Edwin Grasse** (13. elokuuta 1884 – 8. huhtikuuta 1954)  oli  yhdysvaltalainen muusikko ja säveltäjä, joka julkaisi etenkin kamarimusiikkia. Hän soitti sekä viulua että pianoa.

Grasse opiskeli Brysselin konservatoriossa, ja piti ensikonserttinsa Brysselissä 18-vuotiaana. Sitä seurasivat konsertit muissa Euroopan suurissa kaupungeissa. 19-vuotiaana hän esiintyi New Yorkin Carnegie Hallissa.

Grasse oli sokea, ja opetellakseen muiden säveltäjien teoksia hän tarvitsi avustavan pianistin, jonka soittoa kuuntelemalla hän oppi melodiat. Omat sävellyksensä hän soitti pianolla, mistä musiikkisihteeri nuotinsi ne, Grassen soittaessa sekä soolo-osat että orkestraation.

## Lähteet
Lapinkylän rautatieasema

**Lapinkylän rautatieasema** () on asemavaraus Kehäradan varrella Vantaan Lapinkylässä. Aseman itäpuolelle sijoitettiin kuitenkin jo Kehäradan ensimmäisessä vaiheessa Ruusumäen raiteenvaihtopaikka sekä huoltoraide.

## Lähteet
Akasia-apali

**Akaasia-apali** (*Apalis karamojae*) on herttujen heimoon kuuluva varpuslintu.

## Levinneisyys
Akaasia-apalia tavataan pääasiassa Koillis-Ugandassa ja Pohjois-Tansaniassa. Lisäksi sitä on tavattu Etelä-Keniassa. Laji on luokiteltu vaarantuneeksi, koska se on vähenemässä elinympäristöjen tuhoutumisen takia. Akaasia-apalin kannaksi arvioidaan 10&nbsp;000–19&nbsp;999 yksilöä. Linnun pää, selkä ja siivet ovat harmaat ja vatsa kellertävän valkoiset. Akaasia-apalin elinympäristöä ovat akaasioita kasvavat piikkipensaikot jokien lähellä ja se liikkuu muutaman linnun ryhminä. Sen ravintoa ovat hyönteiset. 

## Lähteet
Kameruninapali

**Kameruninapali** (*Apalis bamendae*) on herttujen heimoon kuuluva varpuslintu.

## Levinneisyys
Kameruninapalia tavataan kotoperäisenä Kamerunissa. Sen on raportoitu olevan harvinainen, mutta sen kannankehitys on vakaa. Laji on luokiteltu elinvoimaiseksi, koska sen levinneisyysalueen ja populaation ei uskota olevan vaarallisen pienet.

## Elinympäristö
Kameruninapalia tavataan 750–2&nbsp;050 metrin korkeudella merenpinnasta. Se suosii elinympäristönään galleriametsiä.

## Lähteet
Guineanapali

**Guineanapali** (*Apalis sharpii*) on herttujen heimoon kuuluva varpuslintu.

## Levinneisyys
Guineanapalia tavataan Norsunluurannikolla, Ghanassa, Guineassa, Liberiassa, Sierra Leonessa ja Togossa. Sen on kuvattu olevan melko yleinen, mutta sen kannankehitys on laskeva. Laji on kuitenkin luokiteltu silmälläpidettäväksi, koska sen ei vielä uskota olevan vaarassa.

## Lähteet
Tansanianapali

**Tansanianapali** (*Apalis chapini*) on herttujen heimoon kuuluva varpuslintu.

## Levinneisyys
Tansanianapalia tavataan Malawissa, Tansaniassa ja Sambiassa. Lajin on kuvattu olevan paikallisesti yleinen, ja sen kannankehitys on vakaa. Se on luokiteltu elinvoimaiseksi.

## Lähteet
Hausen

**Hausen** tai **Hausén** on muun muassa seuraavien henkilöiden sukunimi: 

* Ernst Hausen, punakaartilaiskomentaja Suomen sisällissodassa
* Friedrich von Hausen (k. n. 1190), saksalainen minnelaulaja
* Hannu Hausen (s. 1944), suomalainen sosiaalihammaslääketieteen professori
* Hans Hausen (1884–1979), suomalainen geologi
* Harald zur Hausen (1936–2023), saksalainen virologi, Nobelin lääketieteen palkinnon saaja
* Karl Julius Hausén (1840–1895), suomalainen kenraalimajuri
* Marika Hausen (1928–2021), suomalainen kirjailija, muotoilukriitikko, opettaja ja taidehistorioitsija
* Max von Hausen (1846–1922), saksalainen kenraali
* Reinhold Hausen (1850–1942), suomalainen historioitsija, valtionarkistonhoitaja
* Synnöve von Hausen-Saubert (1900–1987), suomalainen maataloustieteilijä ja mikrobiologi
* Werner von Hausen (1870–1951), suomalainen piirtäjä ja taidemaalari.
Gaboninapali

**Gaboninapali** (*Apalis goslingi*) on herttujen heimoon kuuluva varpuslintu.

## Levinneisyys
Gaboninapalia tavataan Angolassa, Kamerunissa, Keski-Afrikan tasavallassa, Kongossa, Kongon demokraattisessa tasavallassa ja Gabonissa. Lajin kannankehitys on vakaa, ja se on luokiteltu elinvoimaiseksi.

## Lähteet
Jacqueline Fernandez

**Jacqueline Fernandez** (s. 11. elokuuta 1985 Manama, Bahrain) on srilankalainen näyttelijä, malli ja entinen missi. Hän voitti Miss Sri Lanka -kauneuskilpailun vuonna 2006 ja edusti maataan Miss Universum -kilpailussa. Fernandez teki ensiesiintymisensä Intian hindinkielisessä elokuvateollisuudessa fantasiaelokuvassa *[[Aladin (elokuva)|Aladin]]* vuonna 2009. Hänen ensimmäinen kaupallinen menestyksensä oli psykologinen trilleri *[[Murder 2]]* vuonna 2011. Myöhemmin hän on näytellyt menestyselokuvissa kuten *[[Housefull 2]]* (2012), *[[Race 2]]* (2013), *[[Kick (vuoden 2014 elokuva)|Kick]]* (2014) ja *[[Housefull 3]]* (2016).

## Yksityiselämä
Jacqueline Fernandezin isä on srilankalainen ja äiti malesialainen. Hänellä on kolme sisarusta ja he viettivät suurimman osan lapsuudestaan Bahrainissa. Myöhemmin Fernandez opiskeli Sydneyn yliopistossa Australiassa.

## Filmografia

## Lähteet

## Aiheesta muualla

* 
*
Mathias Lillmåns

**Mathias Lillmåns** (s. 30. elokuuta 1982) on suomalainen muusikko, jonka instrumentteja ovat laulu, bassokitara ja kitara. Parhaiten hänet tunnetaan toimimisesta Finntrollin solistina vuodesta 2006 alkaen. Finntrollin lisäksi hän esiintyy myös seitsemässä muussa yhtyeessä, joita ovat Chthonian, Decomposter, Degenerate, Magenta Harvest, Observant, The Iniquity Descent ja ...and Oceans. Aiemmin hän on lisäksi soittanut yhtyeissä Carnaticum ja Twilight Moon. Vuonna 2022 Lillmåns liittyi progressiivista metallia soittavaan Elding -yhtyeesen.

## Lähteet
Ruskopääapali

**Ruskopääapali** (*Apalis cinerea*) on herttujen heimoon kuuluva varpuslintu. Siniselkäapalia pidettiin aikaisemmin omana lajinaan, mutta sittemmin lajit on yhdistetty. Ruskopääapalia tavataan Angolassa, Kongon demokraattisessa tasavallassa, Sambiassa, Malawissa, Tansaniassa ja Keniassa.

## Lähteet
Robert Liljequist

**Hans Robert Liljequist** (s. 27. tammikuuta 1971 Helsinki) on pelaajauransa jo lopettanut suomalainen sulkapalloilija. Seuratasolla hän edusti Helsingfors Badminton Clubia. Hän oli edustamassa Suomea sulkapallon kaksinpelissä vuosien 1992 ja 1996 olympialaisissa.

Liljequist voitti Suomen-mestaruuden kaksinpelissä vuosina 1994–1997 ja nelinpelissä vuosina 1990 (parinaan Ronald von Hertzen) ja 1992 (parinaan Tony Tuominen).

## Lähteet
Kalle Leivonen

**Kaarle Herman ”Kalle” Leivonen** (17. syyskuuta 1886 Jalasjärvi – 23. syyskuuta 1938 Petroskoi) oli suomalainen painija. Hän edusti Suomea kreikkalaisroomalaisessa painissa vuoden 1912 kesäolympialaisissa. Ennen ensimmäistä maailmansotaa Leivonen muutti Yhdysvaltoihin ja sieltä 1930-luvun alussa Neuvostoliittoon. Hän katosi Stalinin vainojen aikana 1938, ja hänet teloitettiin syksyllä 1938.

Leivonen voitti vuonna 1914 SM-kultaa alle 60 kg:n sarjassa.

Kalle Leivonen muutti vuonna 1914 Pietarsaaresta Yhdysvaltoihin. Vuonna 1929 käynnistynyt lama käynnisti amerikansuomalaisten keskuudessa muuttoliikkeen 1930-luvun alussa Neuvostoliittoon. Vuonna 1932 Leivonen seurasi tuhansia muita amerikansuomalaisia työläisiä. Uusi asuinpaikka Neuvostoliitossa oli Neuvosto-Karjalan Kontupohja, jossa hän työskenteli maalarina. Leivonen vangittiin vuonna 1938 ja sai kuolemantuomion 21. syyskuuta 1938, ja kaksi päivää myöhemmin hänet teloitettiin lähellä Petroskoita. Leivonen rehabilitoitiin vuonna 1989. Suomen viranomaiset julistivat hänet kuolleeksi 1. tammikuuta 1978.

## Lähteet
Pekka Hautojärvi

**Pekka Juhani Hautojärvi** (s. 1944) on suomalainen fyysikko. Hän on ollut Teknillisen korkeakoulun fysiikan professori vuodesta 1981. Hän oli 1970-1980 -lukujen aikana ensimmäisten joukossa kehittämässä positronien annihilaatiomittauksia ja niihin liittyvää teoriaa.

Hautojärvi on suomalaisen kokeellisen materiaalifysiikan uranuurtajia. Hänet valittiin Suomalaisen Tiedeakatemian jäseneksi vuonna 1982. Vuonna 2007 Hautojärvi jäi eläkkeelle Aalto-yliopiston teknisen fysiikan ja matematiikan -osaston (TFM) johtajan tehtävistä.

## Palkinnot ja tunnustukset
* Magnus Ehrnroothin säätiön palkinto 1992
* Suomalaisen Tiedeakatemian jäsen vuodesta 1982 
* Suomalaisen Tiedeakatemian kunniapalkinto 2012

## Lähteet
Paavo Havas

**Paavo Johannes Havas** (13. marraskuuta 1929 Oulu – 11. kesäkuuta 2011 Oulu) oli suomalainen kasvitieteen professori. 

Havaksen vanhemmat olivat metsänhoitaja Toimi Jalmari Havas ja farmaseutti Asta Johanna Niskanen. Havas valmistui ylioppilaaksi Oulun lyseosta 1949 ja sitten filosofian kandidaatiksi (1954) ja lisensiaatiksi (1959) Helsingin yliopistosta. Filosofian tohtoriksi hän väitteli Oulun yliopistossa 1961. Helsingin yliopiston kasvitieteen assistenttina Havas toimi 1952–1959, Oulun yliopistossa hän oli kasvitieteen assistenttina 1959–1961, vt. apulaisprofessorina 1961–1962, apulaisprofessorina 1963–1973, vt. professorina 1963–1965 sekä 1971–1973 ja professorina 1973–1994. Yliopiston vararehtori hän oli kahteen otteeseen, 1980–1982 ja 1985–1986. Havas oli myös Helsingin yliopiston kasvitieteen dosentti 1975–1982. Suomalaisen tiedeakatemian jäsen Havas oli vuodesta 1973 ja Suomen tiedeseuran jäsen vuodesta 1976.

Havas tutki varsinkin kasviekologiaa, kuten rinnesoita, talvehtimista ja ilmansaasteiden vaikutusta. Havas kuului Oulun yliopiston rakentamisen neuvottelukuntaan ja hän oli ensimmäinen Oulun yliopistossa väitellyt tutkija, ensimmäinen priimustohtori ja ensimmäinen riemutohtori. Rakentajantie -niminen tie Oulun yliopiston kampusalueella nimettiin Paavo Havaksen tieksi keväällä 2012.

Havas oli sotilasarvoltaan reservin vänrikki (1955). Hänen puolisonsa vuodesta 1955 oli Lahja Ester Summala (s. 1930).

## Lähteet

## Aiheesta muualla
* Rauno Ruuhijärvi, 2011. Paavo Havaksen muistokirjoitus  (Viitattu 11.5.2014)
* Rakentajantiestä Paavo Havaksen tie  (Viitattu 11.5.2014)
Väinö Havu

**Väinö Kalervo Havu** (vuoteen 1965 **Hopsu**, 3. marraskuuta 1933 Jämsä – 16. marraskuuta 2020 Turku) oli suomalainen lääkäri ja professori. 

Havun vanhemmat olivat maanviljelijä Väinö Evert Hopsu ja Aune Niemi. Hän tuli ylioppilaaksi Jämsän yhteiskoulusta 1952 ja valmistui lääketieteen lisensiaatiksi 1959, tohtoriksi hän väitteli seuraavana vuonna. Havu teki opintomatkan Sveitsiin 1960 ja Yhdysvaltoihin 1961–1963 WHO:n stipendiaattina. Helsingin yliopiston anatomian laitoksella hän työskenteli assistenttina 1957–1961. Havu oli Turun yliopiston anatomian apulaisprofessori 1961–1972. Oulun yliopiston anatomian professori hän oli 1970–1973 ja Turun yliopiston iho- ja sukupuolitautien professori vuodesta 1973. Hän oli Turun yliopiston lääketieteellisen tiedekunnan dekaani 1985–1987 ja yliopiston vararehtori 1987–1993, eläkkeelle professuuristaan hän jäi vuonna 1998. Havu tutki umpirauhasten toimintaa, ihon rakennetta ja ihosairauksia.

## Lähteet
Pascal Tayot

**Pascal Luc Tayot ** (s. 15. maaliskuuta 1965 Gennevilliers, Hauts-de-Seine) on menestynyt ranskalainen judoka, joka kilpauransa jälkeen on toiminut valmentajana. 

Tayot saavutti olympiahopeaa alle 86 kilon sarjassa Barcelonassa 1992. Euroopan-mestaruuden hän voitti vuosina 1992 ja 1993 sekä saavutti EM-pronssia vuonna 1988.

Tayot toimi vuosina 2013–2015 Suomen judoliiton päävalmentajana.

## Lähteet
* 
* Profiili Judoinside.com-sivustolla 

### Viitteet
Vammaisten henkilöiden oikeuksia koskeva yleissopimus

**Vammaisten henkilöiden oikeuksia koskeva yleissopimus** on Yhdistyneiden kansakuntien laatima kansainvälinen sopimus, jonka tavoitteena on, että vammaisilla on samat yhteiskunnalliset oikeudet kuin muilla ihmisille.

Sopimuksen allekirjoittaneiden maiden on varmistettava, että lainsäädäntö, politiikka ja erilaiset ohjelmat noudattavat yleissopimuksessa esitettyjä määräyksiä vammaisten oikeuksista. Sopimuksen voimaan saattaneiden maiden tulisi mahdollistaa vammaisten pääsy koulutukseen, työelämään, joukkoliikenteeseen ja julkisiin rakennuksiin, varmistaa äänioikeus vammaisille, parantaa vammaisten mahdollisuutta poliittisen osallistumiseen ja taata täysi oikeustoimikelpoisuus. Maiden on lisäksi säännöllisesti ilmoitettava YK:lle toimenpiteistä sopimuksen täytäntöönpanemiseksi. Sopimus sisältää yhteensä 50 artiklaa.

Esimerkiksi artikla 24 (Koulutus)  sisältää  velvoitteen inklusiivisesta koulutuksesta ().

## Sopimuksen voimaantulo ja valvonta
YK:n yleiskokous asetti vuonna 2001 komitean neuvottelemaan yleissopimuksesta. Komitea kokoontui ensimmäisen kerran elokuussa 2002, ja sopimusluonnoksen hahmottelu alkoi toukokuussa 2004. Sopimusteksti oli valmis elokuussa 2006. Sopimus hyväksyttiin yleiskokouksessa 13. joulukuuta, ja se astui voimaan 3. toukokuuta 2008, kun 20 maata oli allekirjoittanut sen. Sen oli 30. elokuuta 2013 mennessä allekirjoittanut 156 maata, joista sen oli ratifioinut 133.

Suomi ratifioi sopimuksen vuonna 2016.

## Lähteet

## Aiheesta muualla
*
*
PlanetSide 2

**Planetside 2** on Rogue Planet Gamesin kehittämä ja Sony Online Entertainmentin julkaisema ensimmäisen persoonan ammuntapeli. Peli on julkaistu vuonna  Windowsille ja vuonna 2015 PlayStation 4:lle.

Peli on jatko-osa pelille *[[PlanetSide]]*. 

Peli on päässyt Guinnessin ennätysten kirjaan suurimmasta ensimmäinen persoonan taistelusta, jossa 1158 pelaajaa taisteli yhdellä palvelimella.

## Pelaaminen
Peli on ensimmäisen persoonan ammuntapeli, jota pelataan verkossa jatkuvan maailman hiekkalaatikossa. Pelissä on jatkuva konflikti kolmen liittoutuman välillä ja pelaaja on yksittäinen sotilas. Peli on MMOG-peli, jossa on käytettävissä kulkuneuvoja noin 64 neliökilometrin pelialueella. Yksittäisellä palvelimella voi olla noin  yhtäaikaisesti.

## Vastaanotto
Pelin PlayStation 4 -versio sai IGN:n arvostelussa arvosanaksi 7.6/10.

## Lähteet

## Aiheesta muualla
*
Gaarriye

**Maxamed Xaashi Dhamac** eli **Gaarriye** (1949 Hargeisa – 30. syyskuuta 2012 Oslo) oli somalialainen/somalimaalainen runoilija, kirjallisuuskriitikko ja kielitieteilijä. Hänellä oli merkittävä osuus somalinkielisen proosan ja runouden kehittämisessä sen jälkeen, kun kieli standardisoitiin vuonna 1972.

Gaarriyella oli myös biologian oppiarvo Somalian kansallisesta yliopistosta. Hän työskenteli kirjallisuuden tutkijana Kulttuuriakatemiassa Mogadishussa ja luennoitsijana kansallisessa yliopistossa. Gaarriye otti runoudellaan usein kantaa poliittisiin aiheisiin; hän käsitteli muun muassa ydinaseita ja Nelson Mandelaa. Gaarriye asui Hargeisassa, kunnes lähti sairauden takia Norjaan vuonna 2011. Hän kuoli siellä sairaalassa vietettyään viimeiset viikkonsa tehohoidossa.

## Lähteet
CSM Corona Brașov

**CSM Corona Brașov** on romanialainen jääkiekkoseura, joka pelaa Unkarin, Romanian ja Itävallan yhteisessä pääsarjassa Erste Ligassa.

## NHL-pelaajat
* Jozef Čierny
* Jaroslav Obšut

## Aiheesta muualla
*Seuran kotisivut
HC Nové Zámky

**HC Nové Zámky** on slovakialainen jääkiekkoseura, joka pelaa Slovakian toiseksi korkeimmalla sarjatasolla Slovenská Hokejová Ligassa.

## Joukkue kaudella 2025–2026

### Valmennus & Joukkueenjohto
* **Päävalmentaja:** Juraj Štefanka 
* **Apuvalmentaja:** Stanislav Petrík 
* **Toimitusjohtaja:** Patrik Koči 

*Lähde: EliteProspects*

## NHL-pelaajat
* Josh Gratton
* Milan Kytnár
* Jesse Schultz
* Brandt Clarke
* Graeme Clarke
* Martin Mišiak
* Nick Ritchie
* Jayce Hawryluk

## Lähteet

## Aiheesta muualla
*Seuran kotisivut
Otahämähäkkikukka

**Otahämähäkkikukka** eli **hämähäkkikukka** (*Cleome hassleriana*) on hämähäkkikukkakasvien heimoon kuuluva kasvilaji.

## Ulkonäkö ja koko

Kasvin korkeus on 80–150 senttimetriä. Lehdet ovat 5–6-sormiset. Latvassa terttumaisesti sijaitsevia kukkia tulee koko kukinta-ajan lisää. Kukat ovat väriltään valkoisia tai vaaleanpunaisia ja ne tuoksuvat voimakkaasti.

## Levinneisyys
Otahämähäkkikukka on kotoisin Etelä-Amerikasta.

## Elinympäristö
Kasvi viihtyy aurinkoisella, lämpimällä ja tuulensuojaisella paikalla. Se tarvitsee paljon ravinteita ja kastelua.

## Käyttö
Otahämähäkkikukkaa käytetään koristekasvina kukkatarhoissa. Se soveltuu myös leikkokukaksi.

Kasvia lisätessä taimet pitää esikasvattaa, mikä aloitetaan maaliskuussa. Kasvit voidaan siirtää ulos, kun on varmaa, että hallaöiden vaara on ohi.

## Lähteet

## Aiheesta muualla
*
Luettelo Suomen entisistä kirkkorakennuksista

Tämä artikkeli on **luettelo Suomen entisistä kirkkorakennuksista**. Luettelossa ovat mukana vain Suomen nykyisten rajojen sisäpuolella sijainneet entiset kirkot. Luovutettujen alueiden kirkkorakennukset ovat artikkelissa Luettelo luovutettujen alueiden kirkkorakennuksista.

## Lähteet
Luettelo luovutettujen alueiden kirkkorakennuksista

Tämä artikkeli on **luettelo luovutettujen alueiden kirkkorakennuksista**. Suomen luovuttamilla alueilla sijaitsi useita kirkkoja. Luettelossa on mukana sekä luterilaisia että ortodoksisia luovutettujen alueiden kirkkorakennuksia. Osa kirkoista on seuraavassa ryhmitelty tarkemmin kunnittain.

## Korpiselkä
* Kokkarin tsasouna
* Korpiselän luterilainen kirkko
* Korpiselän ortodoksinen kirkko
* Tolvajärven tsasouna
* Tšokin tsasouna
* Ägläjärven kirkko
* Ägläjärven tsasouna
* Ägläjärven vanha tsasouna

## Käkisalmi ja Käkisalmen maalaiskunta
* Kaikkien pyhien kirkko (Käkisalmi)
* Käkisalmen luterilainen kirkko
* Neitsyt Marian syntymän kirkko (Käkisalmi)
* Pyhän Andreaksen kirkko (Käkisalmi)

## Muolaa
* Muolaan kirkko
* Perkjärven kirkko

### Kyyrölä
Kyyrölä liitettiin Muolaaseen jo ennen alueluovutuksia.

* Kangaspellon kirkko
* Kyyrölän kirkko

## Petsamo
* Alaluostarin kirkko
* Kolttakönkään kirkko
* Kolttakönkään vanha kirkko
* Parkkinan kirkko
* Parkkinan vanha kirkko
* Yläluostarin kirkko

## Rautu
* Palkealan kirkko
* Raudun kirkko
* Vakkilan tšasouna

## Sortavala ja Sortavalan maalaiskunta
* Sortavalan apostolien Pietarin ja Paavalin kirkko
* Sortavalan Kasanin Jumalanäidin ikonin kirkko
* Sortavalan luterilainen kirkko
* Sortavalan pyhän Johannes Teologin kirkko
* Sortavalan pyhän Nikolaoksen kirkko

### Valamo
Valamo oli osa Sortavalan maalaiskuntaa, mutta Valamon kirkkorakennukset on tässä luettelossa ilmoitettu erikseen.

* Johannes Kastajan skiitta
* Kaikkien Pyhien skiitta
* Pyhityssaari
* Smolenskin skiitta
* Ylösnousemusskiitta

## Suistamo
* Alatun luterilainen kirkko
* Leppäsyrjän luterilainen kirkko
* Loimolan luterilainen kirkko
* Maisulan apostolien Pietarin ja Paavalin tšasouna
* Suistamon kirkko

## Viipuri ja Viipurin maalaiskunta
* Betel-kirkko (Viipuri)
* Kaikkien pyhien kirkko (Viipuri)
* Kristuksen kirkastumisen katedraali
* Neitsytniemen kappeli
* Pietari–Paavalin kirkko (Viipuri)
* Profeetta Elian kirkko (Viipuri)
* Pyhän Hyacinthuksen kirkko
* Ravansaaren rukoushuone
* Viipurin fransiskaanikirkko
* Viipurin maaseurakunnan kirkko
* Viipurin tuomiokirkko
* Viipurin vanha tuomiokirkko

## Muiden kuntien kirkkoja
* Annantehtaan kirkko
* Antrean kirkko
* Harlun kirkko
* Heinjoen kirkko
* Hiitolan kirkko
* Ihantalan kirkko
* Ilmeen kirkko
* Johanneksen kirkko (Johannes)
* Jääsken kirkko
* Kanneljärven kirkko
* Kaukolan kirkko
* Kirvun kirkko
* Kivennavan kirkko
* Koiviston kirkko
* Kuolajärven kirkko
* Kuolemajärven kirkko
* Kurkijoen kirkko
* Lavansaaren kirkko
* Lumivaaran kirkko
* Metsäpirtin kirkko
* Mustamäen kirkko
* Pälkjärven kirkko
* Pyhäjärven kirkko (Pyhäjärvi Vpl)
* Raivolan ortodoksinen kirkko
* Raudun kirkko
* Ruskealan kirkko
* Räisälän kirkko
* Sakkolan kirkko
* Salmin ortodoksinen kirkko
* Seiskarin kirkko
* Soanlahden kirkko
* Soanlahden ortodoksinen kirkko
* Suojärven luterilainen kirkko
* Suursaaren kirkko
* Säkkijärven kirkko
* Terijoen kirkko
* Terijoen ortodoksinen kirkko
* Tytärsaaren kirkko
* Vahvialan kirkko
* Valkjärven kirkko
* Vuokselan kirkko
* Vuoksenrannan kirkko
* Värtsilän kirkko (Vanha Värtsilä)
* Äyräpään kirkko
Eagles (albumi)

**Eagles** on samannimisen rockyhtyeen debyyttialbumi, joka julkaistiin vuonna 1972. Levy äänitettiin Lontoon Olympic Studiossa ja sen tuottajana toimi Glyn Johns. Albumi oli välitön menestys sijoittuen Billboard listalla sijalle 22 ja myyden platinaa. Albumilla oli merkittävä rooli country rockin popularisoijana eteläisessä Kaliforniassa. Kappaleet "Take it Easy", "Witchy Woman" ja "Peaceful Easy Feeling" julkaistiin singleinä ja kaikki sjoittuivat listoilla 40 parhaan joukkoon.

Vuonna 2003 albumi sijoittui Rolling Stone -lehden listalla *[[500 Greatest Albums of All Time]]* sijalle 374. Single "Take It Easy" on osa Rock and Roll Hall Of Famen "500 Songs That Shaped Rock and Roll" -listaa. Albumi valittiin vuonna 2005 julkaistuun hakuteokseen *[[1001 albumia jotka jokaisen on kuultava edes kerran eläessään]]*.

Glenn Frey paljasti *History Of The Eagles* -dokumentissa, että yhtye oli meskaliinikaktusen vaikutuksen alaisena, kun albumin kansikuva otettiin Joshua Treen kansallispuistossa.

## Kappaleet

## Kokoonpano
* Glenn Frey - kitara,  slide-kitara, huuliharppu, koskettimet, laulu
* Don Henley - rummut, kitara, laulu
* Randy Meisner - basso, kitara, laulu
* Bernie Leadon - soolokitara, mandoliini, banjo, laulu

## Lähteet
Satakunnantie

**Satakunnantie** () on tieosuus, joka kulkee Turun Pohjolasta Raision rajalle. Tie on Turun katuverkon kolmanneksi vilkkain tie, ja vuonna 2011 sitä käyttikin 18&nbsp;700&nbsp;–&nbsp;40&nbsp;000 autoa päivässä. Satakunnantien pituus on noin 3,9 kilometriä, ja sen varrella on Länsikeskuksen kauppakeskus.

Satakunnantie on paikallisliikenteessä tärkeä Turun ja Raision välinen yhteys, ja ennen Naantalin pikatien valmistumista se oli myös ensisijainen reitti Naantaliin. Koska tien varrelle on muodostunut tiheä yhdyskuntarakenne, kulkevat lähes kaikki linja-autot Raisioon ja Naantaliin edelleen sen kautta. Turun raitioteiden 1-linja kulki myös aikoinaan pienen matkaa Satakunnantietä pitkin, muutaman korttelin päätepysäkille.

## Tien kulku

Tie alkaa Turusta Aninkaistensillalta, josta se jatkuu kohti pohjoista. Raunistulanportin jälkeen tie kääntyy luoteeseen, minkä jälkeen se kulkee Kähärin ja Vätin kaupunginosien läpi. Tämän jälkeen tie saapuu Teräsrautelan kaupunginosaan, missä se risteää Suikkilantien ja Markulantien kanssa. Satakunnantie jatkuu sen jälkeen Ruohonpään kaupunginosan puolella, ja Länsikeskuksen jälkeen se saavuttaa Mälikkälän kaupunginosan. Tieosuus päättyy lopulta Raision rajalle, minkä jälkeen se jatkuu Raisiontienä. 

## Historia

Tie on osa Suurta Postitietä, Turusta Tukholmaan johtavaa vanhaa maantieyhteyttä. Alkuperäinen Raisioon johtava tielinjaus on mahdollisesti peräisin 1300-luvulta. Aluksi se oli osa postitien sivureittiä Turusta Maskuun, kun taas Ruskon kautta kulkeva reitti oli ensisijainen. 1500-luvulla nykyisen Satakunnantien kautta kulkevasta reitistä tuli kuitenkin ensisijainen. Myöhemmin tien kautta mentiin lähinnä Rauman suuntaan, mistä sen nimikin tulee. 

Nykyisen linjauksensa Satakunnantie sai 1930-luvulla, jolloin tie päällystettiin ja sen mutkia oikaistiin. Tämän jälkeen Raision rajalle kulkeva osuus nelikaistaistettiin 1960-luvun aikana. Tie oli osa valtatietä 8 vuoteen 1963, jolloin Turun ja Raision välinen moottoritie valmistui. Tämän lisäksi Satakunnantie oli osa seututietä 189, mutta sen korvasi Naantaliin vievänä päätienä Naantalin pikatie vuonna 1989.

## Lähteet
HC Viking Tallinn

**HC Viking Tallinn** (vuosina 2010–2011 **TKK Tallinn**, vuosina 2011–2014 **Tallinn Viiking Sport**, kaudella 2018–2019 **Tallinna Kalev/Viking**) on virolainen jääkiekkoseura, joka on kotoisin Tallinnasta. Seura on pelannut Viron pääsarjassa Meistriliigassa. Joukkueella on kolme Viron mestaruutta kausilta 2012–2013, 2013–2014 ja 2017–2018 sekä yksi A-nuorten mestaruus kaudelta 2014–2015. Kaudesta 2020–2021 alkaen joukkue ei ole enää pelannut Meistriliigassa.

Seurassa pelasi kaudella 2016–2017 myös kaksi suomalaista pelaajaa; Marko Kettunen ja Atte Mikkola. Aikaisempia suomalaispelaajia ovat Tero Kotilainen ja Ville Lapinkorpi.

Seuralla on myös nuorisotoimintaa E-, F- ja G-junioireissa.

## Lähteet
*http://www.eurohockey.com/club/5976-hc-viking-tallinn.html

### Viitteet

## Aiheesta muualla
*Seuran kotisivut  (venäjäksi)
*Seuran fanisivut facebookissa
Loimaan Kaupunginkirkko

**Loimaan Kaupunginkirkko** on Loimaan seurakunnan kirkkorakennus Loimaalla, Varsinais-Suomessa. Kaupunginkirkko on valmistunut vuonna 1973.

Kirkko toimi Loimaan kaupunkiseurakunnan kirkkona valmistumisestaan vuonna 1973 vuoteen 2005, jolloin seurakunta yhdistyi Kanta-Loimaan seurakunnan kanssa Loimaan kaupungin ja Loimaan kunnan kuntaliitoksen yhteydessä. Nykyisen seurakunnan pääkirkko on Kanta-Loimaan kirkko Hirvikoskella.

Rautatieaseman tuntumassa olevan monikäyttöisen Kaupunginkirkon on suunnitellut Reino Lukander  arkkitehtitoimisto Lukander & Vahtera Ky.stä. Kirkko valmistui vuonna 1973 ja sen vihki käyttöön 1. adventtina arkkipiispa Martti Simojoki. Matalassa rinteessä olevan suhteellisen laakean kirkon rakennusaineena ovat betoni ja kalkkihiekkakivi. Modernistinen kirkko on ulkoväriltään vaalean harmaa. Rakennuksessa on kirkko- ja seurakuntasalien lisäksi kerho- ja toimistotiloja. Siellä oli alun perin myös kirkkoherranvirasto, joka siirtyi toisaalle. Nykyään seurakuntapalveluiden toimisto on kaupunginkirkolla.

Erillinen kellotapuli on betonia ja siinä on kolme kelloa. Niistä kaksi on peräisin aikaisemmasta nikkarityylisestä kirkosta, joka sijaitsi torin laidalla ja purettiin uuden kirkon valmistuttua.

## Sisätilat
Kirkon urut ovat Kangasalan urkutehtaan valmistamat, 17-äänikertaiset ja kirkossa järjestetäänkin  paljon musiikkiesityksiä. Kirkkosali on pelkistetty, alttarilla on vain yksinkertainen risti. Avarasta ikkunasta näkyvä luonto toimii vuodenaikojen mukaan vaihtuvana alttaritauluna. Rakennuksessa on kuitenkin kaksi "oikeaa" alttaritaulua: edellisen Loimaan kirkon alttaritaulu, loimaalaisen taidemamaalari Uuno Soldanin maalaus kirkkosalin takaosassa ja taidemaalari Alexandra Frosterus-Såltinin maalaama Kurkijoen kirkon alttaritaulu seurakuntasalissa. Kirkkorakennuksessa on myös Alpo Jaakolan ja loimaalaisen akvarellimaalari Siiri Tannerin työt. Kirkkotekstiilit ovat Oili Mäen suunnittelemat.

### Kurkijoen kirkon esineistö
Kaupunginkirkossa säilytetään osaa Kurkijoen kirkosta evakuoitua esineistöä. Suurin osa Kurkijoen seurakunnan jäsenistä – noin 6&nbsp;500 jäsentä kaikkiaan 10&nbsp;000:stä – sijoitettiin Loimaan seudulle. Esineistön omistaa Kirkkomuseo.

## Lähteet

## Aiheesta muualla

*Loimaan Kaupunginkirkko Loimaan seurakunnan www-sivuilla
Robert Grant Aitken

**Robert Grant Aitken** (31. joulukuuta 1864 – 29. lokakuuta 1951) oli yhdysvaltalainen astronomi, joka erikoistui kaksoistähtien tutkimukseen. Hän löysi niitä kaikkiaan yli kolme tuhatta.

Aitken kuuroutui lapsena toistuvien keskikorvatulehdusten takia. Hän kävi normaalia koulua, käytti kuulolaitetta ja opetteli lukemaan huulilta.

Aitken opiskeli Williams Collegessa Massachussettsissa ja työskenteli sen jälkeen Lickin observatoriossa. Hänelle myönnettiin Bruce-mitali vuonna 1926.

## Lähteet

## Aiheesta muualla
*Muistokirjoitus Calisphere
Verbenat

**Verbenat** eli **rautayrtit** eli **rautaverbenat** (*Verbena*) on verbenakasvien heimoon kuuluva kasvisuku. Sukuun kuuluu 250 luonnonvaraisena elävää lajia. Luonnonvaraiset lajit ovat monivuotisia, mutta puutarhoissa koristekasveina käytettyjä lajeja kasvatetaan usein yksivuotisina. Verbenoiden lähisukulaisia ovat liuskaverbenat eli liuskarautayrtit (*Glandularia*).

## Ulkonäkö ja koko
Tarhaverbenat kasvavat vain 20–40&nbsp;cm:n korkuisiksi, kun taas rohtoverbena on 60&nbsp;cm:n korkuinen ja jättiverbena on 70–120&nbsp;cm korkea. Koristekasveina kasvatettujen lajien kukkien väri on violetti, sininen, punainen, vaaleanpunainen tai valkoinen.

## Levinneisyys
Luonnonvaraisena verbenoita tavataan lähinnä läntisellä pallonpuoliskolla kuumalla ja lämpimällä vyöhykkeellä. Myös itäisellä pallonpuoliskolla esiintyy kaksi lajia luonnonvaraisina.

## Käyttö
Tarha-, sametti-, riippa-, tuoksu-, sini- ja jättiverbenoita käytetään koristekasveina puutarhoissa. Riippa- ja samettiverbena sopivat maanpeittokasveiksi sekä kasvatettaviksi amppelissa. Jättiverbena soveltuu leikkokukaksi.

Viljellyt verbenat viihtyvät kosteahkossa hyvin ravitussa maassa aurinkoisella kasvupaikalla. Niiden taimet pitää taimikasvattaa.

## Lajeja
* riippaverbena (*Verbena bipinnatifida*, syn. *Glandularia bipinnatifida*)
* jättiverbena (*Verbena bonariensis*)
* tuoksuverbena (*Verbena canadensis*, syn. *Glandularia canadensis*)
* tähkäverbena (*Verbena hastata*)
* rohtoverbena eli rohtorautayrtti (*Verbena officinalis*)
* siniverbena (*Verbena rigida*)
* komeaverbena (*Verbena speciosa*)
* villaverbena (*Verbena stricta*)
* rentoverbena (*Verbena supina*)
* nokkosverbena eli nokkosrautayrtti (*Verbena urticifolia*)
* tarhaverbena (*Verbena*-lajikkeet)

## Lähteet

## Aiheesta muualla
* Suomen Lajitietokeskus: Rautaverbenat – ''Verbena''
* Finto: Kassu – Kasvien suomenkieliset nimet: ''Verbena''
* ITIS: ''Verbena'' 
* United States Department of Agriculture (USDA): ''Verbena'' 
* Flora of China: ''Verbena''
Synefriini

**Synefriini**, **p-synefriini**, on alkaloidi, jota on luonnostaan joissakin kasveissa ja eläimissä. Sitä valmistetaan myös synteettisesti.

Synefriiniä käytetään ravintolisissä. Sen korkeat pitoisuudet voivat aiheuttaa muutoksia sydämen ja verisuoniston toimintaan sekä myös keskushermostoon. Kofeiini vahvistaa sen vaikutusta. 

Ainetta on monissa rasvanpolttoon käytetyissä valmisteissa.

Synefriini on efedriinin kaltainen aine, jota esiintyy luonnostaan Citrus-sukuun kuuluvien kasvien hedelmien kuorikerroksessa. Pomeranssinkuorivalmisteissa sitä voi olla merkittäviä määriä. 

Synefriinin kemiallinen kaava on C9H13NO2, moolimassa 167,205&nbsp;g/mol ja CAS-numero 94-07-5.

## Lähteet

## Aiheesta muualla
*PubChem: Synephrine 
*Human Metabolome Database: p-Synephrine 
*Kyoto Encyclopedia of Genes and Genomes (KEGG): Synephrine 
*ChemBlink: Synephrine 
*Liber Herbarum II: Synefriinia sisältäviä kasveja
Antti Lindqvist

**Antti Olavi Lindqvist** (24. maaliskuuta 1953 Helsinki – 23. elokuuta 2013 Helsinki) oli suomalainen elokuvakriitikko. Lindqvist kirjoitti kritiikkiä ''Tv-maailmaan'', *[[Katso]]*-lehteen ja ''Kansan Uutisiin''. Elokuvan *[[Calamari Union|Calamari Unionin]]* nimi on hänen ideansa. Hän teki myös elokuvakäsikirjoituksia ja ohjasi kaksi lyhytelokuvaa. Lindqvist kirjoitti kritiikkiä myös ''Parnassoon''. Lindqvist on haudattu Honkanummen hautausmaalle Vantaalle.

Lindqvistin romaani *Kävelykepin siemenet* ilmestyi 1987. Hänellä oli myös tekeillä kirja Leo Jokelasta julkaisijana Johnny Kniga.

## Teokset
**Kävelykepin siemenet* SEKL, 1987. 

## Filmografia
* *[[Suomalainen päiväkirja]]*, 1984, kreditoimaton esiintyjä (mies Lepakon portaissa)
* *[[Pimeys odottaa]]*, 1985, käsikirjoitus
* *[[Paperitähti]]*, 1989, käsikirjoitus
* *[[Mitä se mulle kuuluu mitä mä teen]]*, 1990, ohjaus, käsikirjoitus
* *[[Kuutamosonaatti 2: Kadunlakaisijat]]*, 1991, näyttelijä (tunnistamaton rooli)
* *[[Mielenosoitus Suurtorilla]]*, 1992, teksti
* *[[Hartolan syysmarkkinat]]*, 1992, teksti
* *[[G A Serlachius]]*, 1992, teksti
* *[[Arvo Ylppö (elokuva)|Arvo Ylppö]]*, 1992, teksti
* *[[Mateli – säkeitä runonlaulajan elämästä]]*, 1993, ohjaus, käsikirjoitus

## Lähteet
Yhdystie 2680

**Yhdystie 2680** on tie, joka kulkee Merikarvialta Ahlaisten Lamppiin Porissa. Tien pituus on 34 kilometriä ja se on profiililtaan pääosin mutkainen.

Tien osoitenimenä on *Rantatie* Merikarvialta Porin rajalle. Sieltä tie kulkee Ahlaisiin nimellä *Merikarvian Rantatie*, ja Ahlaisten sekä Lampin välinen osuus on *Ahlaistentie*.

Tie on osa Pohjanlahden rantatien matkailutietä.

## Lähteet
Harmaanäkinparta

**Harmaanäkinparta** (*Chara contraria*) on näkinpartaisleviin kuuluva levälaji, joka elää lähinnä makeassa vedessä, joskus vähäsuolaisessa murtovedessä. Se voi kasvaa metrin mittaiseksi.

1990-luvun tutkimuksissa on käynyt ilmi, että klassinen Charophyceae-ryhmä eli näkinpartaislevät on parafyleettinen. Nykyisin ne luokitellaan Streptophyta-alakuntaan.

## Lähteet
Miesten yleisluistelun maailmanmestaruuskilpailut 1903

Pikaluistelun maailmanmestaruudesta kilpailtiin Pietarissa 20.-21. maaliskuuta 1903. Vain miehet kilpailivat. Osanottajia oli 15 viidestä eri maasta. Mestaruus jäi ratkaisematta, koska kukaan kilpailijoista ei voittanut kolmea matkaa. Kaikki matkavoitot menivät eri henkilöille, näistä kaksi Norjaan. 

## Miesten yleismestaruus

## Lähteet

* .speedskatingstats.com

## Aiheesta muualla
* 01.04.1903   Suomen Urheilulehti no 2 sivut 141-144
Anton Franck

**Sten Anton Franck** (12. joulukuuta 1858 Pori – 12. joulukuuta 1923 Oulunkylä) oli suomalainen teatterinjohtaja ja näytelmäkirjailija.

Franckin vanhemmat olivat porilainen kauppias, palomestari Sten Johan Franck (1823–1895) ja Hilda Emelie Lindeqvist (1825–1895).

Franck oli näyttelijäoppilaana Suomalaisessa teatterissa 1878–1882 ja sen jälkeen näyttelijänä Ruotsalaisessa teatterissa 1882–1887. Franck opiskeli näyttämötaidetta 1880-luvun lopulla myös ulkomailla, pisimpään Tukholmassa ja Berliinissä. Franck oli sitten uudelleen näyttelijänä Suomalaisessa teatterissa 1890–1894. Vuonna 1894 hän perusti Ruotsalaisen kotimaisen teatterin (*Svenska inhemska teatern*) ja toimi sen johtajana vuoteen 1898 saakka. Vuonna 1899 hän perusti Helsinkiin Folkteatern-teatterin ja toimi teatterin ensimmäisenä johtajana. Vuonna 1899 Franck perusti vielä ruotsalaisen kotimaisen teatterikoulun jota hän myös johti itse.

Franck toimi vuodesta 1904 Kansallisteatterissa ohjaajana ja vuonna 1905 hänestä tuli uudelleen Ruotsalaisen kotimaisen teatterin johtaja. Franck toimi sittemmin vuodesta 1915 alkaen operettiteatterin taiteellisena johtajana.

Franck asui 1900-luvun alkuvuosikymmeninä Oulunkylässä *Villa Arkadia*-nimisessä huvilassa.

## Näytelmiä
* *Perheen toivo* : 5-näytöksinen näytelmä. Kansallisteatteri 1905

## Lähteet
* 
* Genealogy data : Sten Anton Franck

### Viitteet
Miesten yleisluistelun maailmanmestaruuskilpailut 1922

Yleisluistelun maailmanmestaruudesta kilpailtiin Kristianiassa 18.-19. helmikuuta 1922. Vain miehet kilpailivat. Osanottajia oli 18 kolmesta eri maasta. 

### Miesten yleismestaruus







## Lähteet
* [SpeedSkatingNews .info sivut]
Core Design

**Core Design** (tyyliteltynä **CORE Design**) oli Derbyssä, Englannissa, toiminut pelitalo. Yritys perustettiin vuonna .

CentreGold osti yrityksen vuonna 1994 ja vuonna 1996 Eidos Interactive osti CentreGoldin.
Vuonna 2006 Rebellion Developments osti yhtiön Eidosilta, mutta tuoteoikeudet kuten *Tomb Raider* jäivät Eidosille. Rebellion päätti sulkea Derbyssä sijaitsevan studion vuonna 2010.

Core Design tunnetaan kenties parhaiten *[[Tomb Raider]]* -pelisarjan kehittäjänä, jonka ensimmäinen osa julkaistiin . *[[Tomb Raider: The Angel of Darkness]]* -pelin epäonnistumisen jälkeen Eidos siirsi sarjan tuotannon yhdysvaltalaiselle Crystal Dynamics -yhtiölle, joka julkaisi *[[Tomb Raider: Legend]]in* vuonna 2006.

## Pelit

Yrityksen ensimmäinen julkaistu peli oli *[[Rick Dangerous]]*.

Muita yrityksen pelejä:
* *[[Tomb Raider]]* -pelisarja
* *[[Corporation]]*
* *[[Project Eden]]*
* *[[Chuck Rock]]*
* *[[Heimdall (videopeli)|Heimdall]]*

## Palkinnot
Yritys on voittanut muun muassa Golden Joystick Awards -palkinnon:
* *Game of the Year*: *[[Rick Dangerous 2]]* (1990/1991)
* *16-bit Game of the Year*: *[[Heimdall (videopeli)|Heimdall]]* (1991/1992)
* *Favorite Game Character*: Lara Croft (1996/1997)

## Lähteet

## Aiheesta muualla
* Core Design Ltd. Mobygamesissä
All This Time (Pick-Me-Up Song)

**All This Time (Pick-Me-Up Song)** on Maria Menan kappale hänen viidenneltä, Cause and Effect-studioalbumilta. Sen julkaisi Sony Music Entertainment Norway albumin toisena singlenä 6. lokakuuta 2008. Kappale pääsi listoille viidessä eri valtiossa, joista kolmessa se sijoittui parhaimmillaan kymmenen parhaan joukkoon.

## Kappalelista

**CD, Maxi-Single**

* 1. All This Time (Pick-Me-Up Song) - 3:18	
* 2. All This Time (Pick-Me-Up Song) (Acoustic Version) - 3:13	
* 3. All This Time (Pick-Me-Up Song) (Alternative Version) - 3:07

## Listasijoitukset

## Lähteet
Painonlasku

**Painonlasku** voi tarkoittaa:
*Laihtuminen, kehon painon putoamista
*Laihduttaminen, tietoista toimintaa kehon painon alentamiseksi